Тәрбиелеу - білім беру процесінің циклограммасы
Білім беру ұйымы:Шағын орталық
Топ:  «Балапан» ортаңғы тобы 
Балалардың жасы:  4 жас
Жоспардың құрылу кезеңі : 26-30 қыркүйек айы, 2022-2023 оқу жылы 
Тәрбиеші: Абакова Г.А
	Күн тәртібінің үлгісі
	Дүйсенбі 
26.09.2022
	Сейсенбі	
27.09.2022 
	Сәрсенбі
28.09.2022

	Бейсенбі   29.09.2022
	Жұма
30.09.2022

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Баланың балабақшадағы тәртібі туралы ата-аналармен сөйлесу; балалардың денсаулығына назар аудару; балабақшадағы жаңалықтармен бөлісу; ата-аналарды белсенділікке шақыру. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттері. Балаларға қуыршақ киімдері мен төсек жабдықтарын жуу кезінде педагогке көмектесуді үйрету: балаларды жұмыс алдында алжапқыштарын киюді үйрету; жууға және кептіруге қажетті керек-жарақтарды, сондай-ақ жұмыс орнын дайындау, сабынды қолдана білу іскерліктерін дамыту. (еңбек дағдылары)
	"Еңбекке баулу"
Мақсат-міндеттері. Балаларға тарақтарды тазарту жұмыстарында педагогке көмектесуге үйрету: суланған тарақтарды шаю, оларды щеткалармен тазалау. (еңбек дағдылары)
	"Еңбекке баулу"
Мақсат-міндеттері. Балалардың еңбекке дұрыс көзқарасын қалыптастыру, өз-өздеріне қызмет ету іскерліктерін дамыту.
(еңбек дағдылары)
	"Еңбекке баулу"
Мақсат-міндеттері. Балаларды таза, ұқыпты болуға, дербес әрекеттерін жетілдіре түсуге, ұйымшылдыққа тәрбиелеу. (еңбек дағдылары)
	"Еңбекке баулу"
Мақсат-міндеттері. Балаларды топ бөлмесіндегі реттілікті сақтауды үйрету: үстелдер, орындықтар, сөрелердің шаңын сүрту. Ойнап болған соң ойыншықтарын орын-орнына жинауға тәрбиелеу. (еңбек дағдылары)

	
	"Үй құрылысының ретін көрсет" дидактикалық ойыны.
Мақсат-міндеттері. Түстерді ажыратуға жаттықтыру; ойлау қабілеттерін, қабылдау, ес, зейін процестерін дамыту. (танымдық дағдылар, сөйлеуді дамыту)
	"Менің туған қалам" тақырыбында сюжетті суреттерді қарау.
Мақсат-міндеттері. Тақырыпқа байланысты сұрақтар қою. Сұраққа толық жауап беруді балалардан талап ету. (сөйлеуді дамыту)

"Қай жерде шырылдады?" дидактикалық ойыны.
Мақсат-міндеттері. Дыбыстың қай жерден шыққанын анықтау; алдын ала дайындық жұмысы: қоңырады дайындайды. (музыка)
	"Күз" мезгіліне байланысты сюжетті суреттер көрсету.
Мақсат-міндеттері. Тақырыпқа байланысты сұрақтар қою. Сұрақтарға толық жауап беруді балалардан талап ету. (сөйлеуді дамыту)
	"Құрылысшы" тақпағын жаттау. (Шекербек Садыханов)
Қолда темір қалағым,
Саздан сарай қаладым.
Алматыдан аумайтын
Әсем қала саламын. (сөйлеуді дамыту)

"Менің қалам - Алматым"
Мақсат-міндеттер. Қиялындағы қаланы құрастыру. (құрастыру)

"Дәл осындай гүлді тап" үстел үсті ойыны.
Мақсат-міндеттері. Балаларды суреттегі кескінге ұқсас заттарды табуға жаттығу, зейінділікке тәрбиелеу, балалардың сөйлеу тілін қалыптастыру. (танымдық дағдылар)
	"Қуыршақ қонаққа барады" дидактикалық ойыны.
Мақсат-міндеттері. Ұзын - қысқа, жуан - жіңішке, ұзындығы бірдей өлшемдерді салыстыруға жаттықтыру. (танымдық дағдылар, математика негіздері)

	Таңертенгі жаттығу
	Жалпы дамыту жаттығулары (орамалмен)
1. Бастапқы қалып аяқ алшақ, дене тік, қол төменде.
1.1. Балалар орамалдарымен беттерін жауып, "тауып ал" дейді.
1.2. Бастапқы қалып (жаттығу 4-5 рет қайталанады).
2. Бастапқы қалып аяқ алшақ, дене тік, қол төменде.
2.1. Оңға бұрылып, қолдарын созып, орамалдарын умаждап "жуамыз" дейді.
2.2. Бастапқы қалып (дәл осы жаттығу сол жаққа қайталанады және 4 рет қайталанады).
3. Бастапқы қалып жерде отырады, аяқ алшақ, орамалдар тізе үстінде
3.1. Жерге шалқадан жатып, орамалдармен беттерін жауып "ұйықтайық" дейді.
3.2. Бастапқы қалып (жаттығу 3 рет қайталанады).
4. Бастапқы қалып аяқ бірге, дене бос, қол төменде.
4.1. Орамалдарын көкірек тұсында ұстап, бір орында тұрып секіру.
4.2. Бастапқы қалып (жаттығу 3 рет қайталанады). (дербес әрекет, мәдени-гигиеналық дағдылар)

	Ұйымдастырылған іс-әрекетке
дайындық
	Шаттық шеңбері
Мақсат-міндеттері. Балаларға эмоционалды жағымды көңіл күй мен ұйымдастырылған іс-әрекетке мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.
Бақыт толы шеңберге,
Шаттық толы шеңберге
Қол ұстасып келдік біз,
Жан достармыз енді біз. (сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	Дене шынықтыру
"Күндей сары дөңгелек".
Мақсат-міндеттері. Балаларды музыка әуенімен бірінің артынан бірі шеңбер жасап жүру, педагогтің белгі беруі бойынша аяқтың ұшымен жүру және жай қалыпқа түсіп, тез ойнаған музыка әуенімен жүгіру, жүгіріп келе жатып, жай жүріске түсу және аяқтың ұшымен денелерін тік ұстап жүру іскерліктерін дамыту; бөренемен жүру, допты лақтыру іскерліктерін қайталау.
"Орамалды әкел" қимылды ойыны.
Мақсат-міндеттері. Балалар кедергілерден өтіп, орамалды алып келу керек.
	Дене шынықтыру
"Бөренемен жүреміз".
Мақсат-міндеттері. Балалардың бөренемен жүру және допты лақтыру техникасын бекіту; ұйымдастырылған іс-әрекетті пысықтау; балаларды ептілікке, шапшаңдыққа тәрбиелеу.
"Допты дәлдеп лақтыр" қимылды ойыны.
Мақсат-міндеттері. Допты қолға жеңіл ұстап, нысанаға дәлдеп лақтыруды үйрету.
	Қазақ тілі
"Ойыншықтарым көп менің, бәрін жақсы көремін!"
Мақсат-міндеттері. Қазақ тілін тыңдап, түсінуді үйрету, ойыншықтарды атауға, ересек адамдардың өтінішіне жауап беру, өз өтініш білдіруге сұрақтарға жауап беруді; сөздердегі дауысты дыбыстарды дұрыс дыбыстауға үйрету.
"Қораптың ішінде не бар?" дидактикалық ойыны.
"Бізбен бірге ойнаңдаршы" сергіту сәті.
"Не алып келдің?" жаттығуы.
"Мә, ... ала ғой" жаттығуы.
"Ойыншықтар шаршады" рефлексия.
Ойыншықтарым көп ойнап,
Бүгін қатты шаршады.
Жетер, шеңберде ойнап,
Тынығыңдар ұйықтап!
Тыныш! Тыныш! Шуламаңдар!
Әлди, әлди ... Ұйықтаңдар.
(Автор: Тусипжанова - Шагирова А. Т.)    

	Музыка
"Ата Заңым ардақты".
Мақсат-міндеттері. Балалардың әнді тыңдауға қызығушылықтарын арттыру; жәй және көңілді әндерді тыңдай білуге жаттықтыру; музыкалық ырғақтық қимылдарды музыка әуенімен үйлесімді жасай білу дағдысын жетілдіру; дыбысты есту қабілеті мен хорда ән айтуға дағдыландыру; дауыстың жоғары және төмен ырғақтарын ажырата білу қабілетін қалыптастыру; Қазақстан туралы ұғымдарын кеңейту.
"Топ-хоп" ойыны
Мақсат-міндеттері. Шапшандыққа, байқампаздыққа, төзімділікке үйрету.
Барысы. "Топ" дегенде балалар орындарында тұрып, аяқтарын топылдатады, педагог "хоп" дегенде балалар екеу-екеуден жылдам бірігеді.

Дене шынықтыру
"Домалайды алмалар".
Мақсат-міндеттері. Балаларды бірінің артынан бірі сап түзеп аяқтың ұшымен және өкшемен жүруге жаттықтыру; сапқа өз еріктерімен тұру қабілетін жетілдіру; тұрған заттың басына допты тигізу арқылы жоғары секіру және допты аяқпен қайшылап ұстап, отырып-тұрып домалату дағдысын үйрету.
"Қоян" қимылды ойыны.
Мақсат-міндеттері. Бірінің артынан бірін тұрғызып, қоян сияқты жүгіріп кеп, сәбізді жегендей қимыл көрсету керектігін және жүруді үйрету.
	

	Серуенге дайындық
	Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. (мәдени-гигиеналық дағдылар, дербес әрекет)

	Серуен
	Құстарды бақылау. (қоршаған ортамен танысу, сөйлеуді дамыту)
Мақсат-міндеттері. Көлеміне, қозғалу тәсілдеріне назар аудара отырып, әртүрлі құстардың сыртқы түрінің айырмашылығын таба білуге ​​үйрету.
Ересек адамдармен орындалатын қарапайым еңбек тапсырмалары (қураған жапырақтарды бір ортаға жинау).
Мақсат-міндеттері. Топта жұмыс істеуді үйрету, ересектерге көмек көрсету.
Қимыл-қозғалыс ойындары: “Құстар мен мысық” (2-3 рет ойнатылады). (дене шынықтыру)
Мақсат-міндеттері. Балалардың денсаулыққа, ойынға құштарлықтарын дамыту, балалардың дене қимылдарын, бұлшық еттерін жетілдіру, ойын арқылы көңіл күйлерін көтеру; ептілікке, шапшаңдыққа, қызыға ойнауға баулу, ойынға қызығушылықтарын, белсенділіктерін арттыру; балаларды саламатты өмір салтына тәрбиелеу.
Өзіндік еркін ойын әрекеттері, далаға алып шығатын материалдармен ойындар.
Мақсат-міндеттері. Қызығушылықтары бойынша ойын таңдау мүмкіндігін қамтамасыз ету және өз құрдастарымен қарым-қатынасқа түсе білуін қалыптастыру.
	Сауысқанды бақылау. (қоршаған ортамен танысу, көркем сөз, сөйлеуді дамыту)
Мақсат-міндеттері. Сауысқанның пайда болуы, оған тән ерекшеліктер туралы түсініктерін қалыптастыру; қыстайтын құстарға қамқорлық жасауға тәрбиелеу.
Көркем сөз.
Қадыр Мырза Әли "Сауысқан".
Ала қанат сауысқан,
Жауыр атқа жабысқан.
Ойда жауыр көрінсе,
Ойбайлатқан сауысқан.
Қырда жауыр көрінсе,
Қиқаңдатқан сауысқан.
Ересек адамдармен орындалатын қарапайым еңбек тапсырмалары (күзгі жапырақтарды жинау).
Мақсат-міндеттері. Жұмыс тапсырмаларын ықыласпен орындауды үйрету.
Қимыл-қозғалыс ойындары: "Қарға мен ит", "Допты ұста". (дене шынықтыру)
Мақсат-міндеттері. Құстардың қимылдары мен дыбыстарына еліктеуді үйрету; допты екі қолмен ұстау іскерліктерін жетілдіру.
Өзіндік еркін ойын әрекеттері, қозғалыстарды дамыту.
Мақсат-міндеттері. Тепе-теңдікті сақтауды, бір аяққа тұрып қолды белге қоюды үйрету.
	Бұлттарды бақылау. (қоршаған ортамен танысу, сөйлеуді дамыту)
Мақсат-міндеттері. Өлі табиғат құбылыстары туралы білімдерін тиянақтау, табиғатты бақылауға қызығушылықтарын арттыру.
Көркем сөз.
- Ақсың, сұрсың, қарасың
Қайда қалқып барасың?
- Жерге нөсер төгемін,
Өссін гүлдер, көп егін!
- Гүл-гүл жайнап өсер көк,
Нөсерлетсең нөсерлет!
- Бұлт дегеніміз не?
- Бұлттардың түсі қандай болады?
- Бұлттар неден тұрады? (сан жетпейтін су тамшыларынан немесе мұз түйіршіктерінен)
- Бұлттардың қандай түрлерін білесіңдер? (түйдек бұлттар, шарбы бұлттар, қат-қабат бұлттар, түнерген найзағайлы бұлттар)
- Неге түйдек бұлттар дейміз? (олар аспанда түйдек-түйдек болып тұрады)
- Шарбы бұлттар неге ұқсайды? (ақ ұлпаға, мамыққа, жақсылап аңғарып қарасаң олардан таныс бейнелерді көруге болады)
- Ең үлкен бұлттар қай бұлттар? (түнерген найзағайлы бұлттар)
- Қандай бұлттар жаңбыр әкеледі? (түйдек бұлттар, түнерген бұлттар)
- Бұлттар неліктен аспанда жүреді? (оларды жел қуады)
Ересек адамдармен орындалатын қарапайым еңбек тапсырмалары (жемшашарды ілуге көмектесу).
Мақсат-міндеттері. Құстарға қамқорлық жасауға ықыласты тәрбиелеу.
Қимыл-қозғалыс ойындары: "Жылқы", "Мысық пен тышқан". (дене шынықтыру)
Мақсат-міндеттері. Шашыраңқы жүгіруге, тепе-теңдікті сақтауды үйрету.
Өзіндік еркін ойын әрекеттері, далаға алып шығатын материалдармен ойындар.
Мақсат-міндеттері. Қызығушылықтары бойынша ойын таңдау мүмкіндігін қамтамасыз ету және өз құрдастарымен қарым-қатынасқа түсе білуін қалыптастыру.
	Шетенді бақылау. (қоршаған ортамен танысу, сөйлеуді дамыту)
Мақсат-міндеттері. Шетеннің суық мезгілде жануарлар мен құстарға тигізетін пайдасы туралы білімдерін бекіту.
Ересек адамдармен орындалатын қарапайым еңбек тапсырмалары (учаскедегі тастарды жинау).
Мақсат-міндеттері. Тазалықты байқау қабілетін қалыптастыру.
Қимыл-қозғалыс ойындары: "Ұшақтар", "Торғайлар мен мысық". (дене шынықтыру)
Мақсат-міндеттері. Педагогтің белгісі бойынша қимылдарды тез орындауға және көрсетілген бағытта жүгіруді үйрету.
Өзіндік еркін ойын әрекеттері: "Себетке дәл лақтыр".
Мақсат-міндеттері. Дәлдікті дамыту.
	Жүргізушілердің еңбегін бақылау. (қоршаған ортамен танысу, сөйлеуді дамыту)
Мақсат-міндеттері. Балалардың жүргізуші жұмысы туралы түсініктерін қалыптастыруды жалғастыру; ересектердің жұмысына қызығушылық пен құрметке тәрбиелеу.
Ересек адамдармен орындалатын қарапайым еңбек тапсырмалары (учаскедегі тастарды жинау).
Мақсат-міндеттері. Тазалықты байқау қабілетін қалыптастыру.
Қимыл-қозғалыс ойындары: "Жүргізушілерміз", "Жапырақтар". (дене шынықтыру)
Мақсат-міндеттері. Балалардың физикалық белсенділігін дамытуды жалғастыру; ойын әрекеттерінде ересектер еңбегі туралы білімді көрсетуге ұмтылысты ынталандыру.
Өзіндік еркін ойын әрекеттері, қозғалыстарды дамыту.
Мақсат-міндеттері. Қозғалыс дағдыларын жетілдіру.

	Серуеннен оралу
	Балаларды киімдерін жүйелі түрде шешуге дағдыландыру, шкаф сөрелеріне киімдерін орналастыру, қолдарын жуу. (мәдени-гигиеналық дағдылар)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Торғайлар мен қарғалар" театрландырылған ойын.
Мақсат-міндеттері. Зейінді, төзімділікті, ептілікті дамыту.
Барысы: балалар екі топқа бөлінеді: "Торғайлар" және "Қарғалар". Содан кейін бір-біріне арқаларын қаратып, түзу екі қатарда тұрады. Педагог атаған топ ұстап алады; аты аталмаған топ "үйлерге" қашады (орындықтарда немесе белгілі бір сызыққа дейін). Педагог баяу сөйлейді: «Қар... - ға ... -лар...». Осы сәтте екі топ қашып кетуге дайын болады.
Қарапайым нұсқа: педагог атаған топ қол шапалақтайды, екінші топ орындарында қалады. (сөйлеуді дамыту, коммуникативтік әрекет)

«Шортан»
Мақсат-міндеттері: Әуенді мұқият тыңдай білуге, еркін қимыл жасауға, билей алуға баулу.
(музыка, шығармашылық әрекет)
	Көркем әдебиеттен ойын-жаттығулар
"Туған өлкем".
Мақсат-міндеттері. Балаларды туған өлке туралы өлеңнің мазмұнымен таныстыру; өлең жолдарындағы көркем сөз атауларын шынайы айтуға жаттықтыру; өлеңнің мазмұнындағы сөздерді мұқият тыңдап, есте сақтай білуге үйрету.
(көркем әдебиет, коммуникативтік әрекет)

“Ұқсас затты тап”
Мақсат-міндеттері: Үшбұрыш, тіктөртбұрыш, дөңгелекке ұқсас заттарды тауып, атын атай бiлуге үйрету. Баланың түстердi, пiшiндi ажыратудағы ой-қиялын дамыту.
(математика негіздері, танымдық әрекет)

«Ауадағы шарлар» Мақсаты-міндеттері: Дидактикалық ойын арқылы балаларды үлгіге қарап, алты түспен( «қызыл», «сары», «жасыл», « көк», «қоңыр», «сарғыш» ) таныстыру көзделеді.
Ақ қағазға алты түсті жіңішке жолақшалар желімделген соң түстеріне сәйкес келетін дөңгелектер жапсырылады. Тәрбиеші: - Балалар бізде түрлі - түсті ауа шарлары бар және жіптері де сондай түсті. Қазір ол шарлар фланелеграф тақтайшасында әр түрлі қашықтықта пайда болады деп, ескертіп, түсін айта отырып, тігінен, орналастырамыз. Ал, енді қазір осы жіптерге бірден шар байлаймыз. Бір шарды алып, сондай түсті жіпке бастыра қояды. Осыдан кейін 2 - 3 бала кезекпен шарларды байлайды. Егер бала түсті табуға қиналса тәрбиеші көмекке келеді.
(сурет салу, шығармашылық әрекет)

	"Жапырақтар түсіп жатыр".
Мақсат-міндеттері. Балалардың күз мезгілінде жапырақтардың түсуі туралы ұғымдарын кеңейту; түрлі түсті жапырақтар жөнінде түсінік беру; ермексаздан түрлі түсті жапырақтарды жасау икемділіктерін жетілдіру.
(мүсіндеу, шығармашылық әрекет)

"Жапырақтар ұшты" қимылды ойын
Қолдар жапырақ екен, (алақандарды жайып, саусақтарды тікірейтіп, ары-бері айналдыру)
Бұтада отыр екен. (саусақтарды жұдырықтарға қысып алу)
Жел соғып жұлып алса, (алақандарды ашу)
Ұшады жеке-жеке. (саусақтарды еркін қимылдау) (дене шынықтыру, денсаулық әрекет)
	Жапсырудан ойын-жаттығу
"Менің үйім осындай".
Мақсат-міндеттері. Балаларды дайын шаршы, үшбұрыш пішінді қағаздар арқылы үй бейнесін құрастырып, жапсыруды үйрету; геометриялық пішіндер қасиеттері және желімдеу техникасы жөнінде ұғымдарды қалыптастыру. (жапсыру, шығармашылық әрекет)


Саусақ жаттығуы.
Үйді салғым келеді (шапалақтау),
Қабырғасы керегі (шапалақтау),
Қабат-қабат кірпіштер (жұдырықтарды бір-бірінің үстен қойып, орындарын алмастыру),
Қатар-қатар кезегі (жұдырықтарды бір-бірінің үстен қойып, орындарын алмастыру).
Шатыр болса төбесі (қос алақандар ұштарын тиістіріп, "шатыр" құру, бастың төбесіне қою),
Ұшбұрыштай жебесі (қос алақандар ұштарын тиістіріп, "шатыр" құру, бастың төбесіне қою),
Терезелер - көзайна (көздерді ашып-жұму).
Мен ғой - үйдің иесі (алақандарды өз кеудесіне салу). (қазақ тілі, коммуникативтік әрекет)
	Қоршаған ортамен танысудан ойын-жаттығу
"Алтын күз".
Мақсат-міндеттер. Балаларды күз маусымының алғашқы өзгерістерімен таныстыру; күз маусымында жанды жəне жансыз табиғатта болатын алғашқы өзгерістердің маңызы туралы түсініктерін кеңейту; балалардың қарапайым экологиялық мəдениетін қалыптастыру; алтын күз туралы ұғым беру. (қоршаған ортамен танысу, әлеуметтік әрекет)


«Кішкентай диірменші» құрылыс ойыны
Мақсат-міндеттері: 
Балалардың диірмен туралы білімдерін кеңейту. Есінде сақтауға жағдай жасау.
(құрастыру, танымдық әрекет)

	 Балалармен жеке жұмыс 
	"Күз" тақпағын жаттау.
Мақсат-міндеттері. Бала тілін жаттықтыру. Әртүрлі өлең, тақпақтарды айтқызу.
Тұрдыбек Досанов "Күз".
Ұшырды жапырақты жел екпіні,
Ол, сірә, көрді дейсің елеп кімді.
Жоғалтқан ойыншығын жас баладай,
Мұңайып үй артында терек тұрды. (сөйлеуді дамыту)
Нуржаз
	"Жау, жау, жаңбыр!" тақпағын жаттау.
Мақсат-міндеттері. Бала тілін жаттықтыру. Әртүрлі өлең, тақпақтарды айтқызу.
Шәміл Мұхаметжанов "Жау, жау, жаңбыр!"
Жау, жау, жаңбыр, селдетіп,
Күткеніміз сен едің.
Жас егін де ержетіп,
Желкілдетсін желегін.

Жау, жау, жаңбыр, тағы да,
Дала, тауға көрік бер.
Менің еккен бағымда
Өссін жүзім, өріктер. (көркем әдебиет, сөйлеуді дамыту)
Аслан
	"Өз үйіңді тап" дидактикалық ойыны.
Мақсат-міндеттері. Өз қаласы туралы, ондағы үйдің орны, әртүрлі ғимараттар туралы білімді қалыптастыру; балалардың зейінділігін, байқағыштығын, бірнеше адамның арасынан өз үйін таба білу қабілетін дамыту; балалардың логикалық ойлау қабілетін дамыту, сөйлеу қабілеті; балалардың туған жеріне қызығушылығын арттыру.
Барысы: балаларға бірнеше ғимараттан тұратын суреттер ұсынылады, олар өз үйлерін тауып, жауап іздеуі керек. (сөйлеуді дамыту)
Ақниет
	"Суреттерді орналастыр" дидактикалық ойыны.
Мақсат-міндеттері. Заттарды топтастыруға жаттықтыру, өз бетінше тапсырманы орындауға дағдыландыру, ойлау қабілетін дамыту. (сөйлеуді дамыту)
Аслан
	Жыл мезгілі жайлы әңгімелесу.
Мақсат-міндеттері. Қарапайым сұрақтарға толық жауап беру іскерліктерін жетілдіру.
Ақерке

	Әңгіме жүргізу: "Бала танымын дамытудың маңыздылығы".(сөйлеуді дамыту, коммуникативтік әрекет)








